भी बीत गया। शरीर इतना क्षीण हो गया था कि देखने वालों को उसके प्रति दया आती थी । परन्तु मीरां की प्रार्थना का क्रम तो चलता ही रहा, और उसको यह दृढ़ विश्वास था कि भगवान उसकी माता को अवश्य बचा लेंगे। दूदाजी भी नित्य मीरां के साथ प्रार्थना में सम्मिलित होते, और कृष्णचरण के साथ विकसित होने वाले मीरां के कण्ठ माधुर्य को अपने हृदय में स्थान देते थे ।
आठवें दिन घोड़े को सरपट दौड़ाता हुआ मीरां का पिता रत्नसिंह वहाँ आ पहुँचा। पत्नी की असाध्य वीमारी का समाचार पाते ही गुजरात में अपने महत्व के काम को छोड़ कर वह तुरन्त वापस आया, और घोड़े पर से उतर सीधा पत्नी की छाँया के पास दौड़ा गया । पत्नी के प्राण केवल पति दर्शन के लिए ही शरीर में अटके हुए थे। यकायक उसने पति को अपने पास खड़े हुए देखा । रोगी की परिचर्या में लगे हुए सब लोग वहाँ से हट गये, और पति-पत्नी की आँखें मिलों ।
पति-पत्नी जब एकान्त में मिलें, बहुत समय के बाद मिलें, क्षरण क्षरण मृत्यु को पीछे हटाने वाले परिश्रम के अन्त में मिलें, तब नेत्र, मुख, देह और आत्मा परस्पर क्या वार्तालाप करते होंगे, इस बात का ज्ञान तो स्नेहियों को ही होगा। क्षरण, पांच क्षरण, और एक घटिका बीत गयी; बाहर खड़े हुए लोगों की व्यग्रता बढ़ने लगी। इतने में रोगी के खण्ड में से करके रत्नसिंह ने कहा :
'मीरां सबको लेकर अन्दर आओ ।'
जल्दी-जल्दी सब लोग अन्दर गये। पुत्रवधू के मुख पर असाधारणतेज देखकर दूदाजी का हृदय वेदना से अभिभूत हो गया। उसके मुख पर स्मित था, जीवन-साफल्य की परम शान्ति थी । असन्तोष की एक भी रेखा दिखाई न पड़ती थी ।
'मीरां ! मेरे पास आओ, माता ने मीरा को बुलाया और बालिका मीरां माता के पास आकर खड़ी हो गयी ।
'दादाजी को भी बुला ले । उनके पवित्र चरणों का मैं स्पर्श कर लूँ ।' बड़े ही मन्द स्वर में मीरां की माता ने कहा ।
दाजी के हृदय में स्पन्दन होने लगा । अपने चरणों को उन्होंने कभी भी किसी के स्पर्श का पात्र समझा न था । पुत्र वधू के निकट आकर उन्होंने अपना हाथ उसके मस्तक पर रखा; बहू ने बलपूर्वक उसको आँखों
पर लगाया ।
'जयमल कहाँ है ?" चुपचाप खड़े हुए अपने भतीजे को चाची ने याद
किया ।
'यह रहा, चाची !' कहता हुआ जयमल पास जाकर खड़ा हो गया । भक्तराज दूदाजी का पवित्र हाथ पुत्र-वधू के मस्तक पर ही रहा। मीरां की माता ने बलपूर्वक अपने हाथों से जयमल और मीरां के हाथ सहलाये और उनको अपनी ओर खींचा ।
'देखना, बेटा ! बहिन का खयाल रखना !'
परिस्थिति को पूरी न समझनेवाले जयमल का हृदय वेदना से कम्पित हो उठा । दूर खड़े हुए अकथनीय असहायता का अनुभव करनेवाले अपने पति की ओर देखकर पत्नी ने सहज स्मित किया और धीमे स्वर में कहा :
'ऐसी सौभाग्यदायिनी मृत्यु... देवों को भी दुर्लभ ....'
शब्द ओष्ठ पर ही रह गये । मुख पर आया हुआ स्मित जहाँ का तहाँ स्थिर हो गया। पति की ओर लगायी हुई दृष्टि उसी ओर लगी रही। मीरां और जयमल को पकड़े हुए हाथ छूट गये । भक्तराज दूदाजी का हृदय रो उठा । आँखों से अश्रु की धारा बह चली। उनके अवरुद्ध कण्ठ से उद्गार अनिकले :
'मेरी लक्ष्मी जा रही है... बेटा ! बोलो ॐ इत्येकाक्षरं ब्रह्म...' और आगे उनका कण्ठ चला नहीं ।
मीरां और जयमल ने दादाजी की आज्ञा से श्लोक को पूरा किया :
ॐ इत्येकाक्षरं ब्रह्म व्याहरन्मामनुस्मरन् ।
यः प्रयाति त्यजन्देहं स याति परमां गतिम् ।।
भी बीत गया। शरीर इतना क्षीण हो गया था कि देखने वालों को उसके प्रति दया आती थी । परन्तु मीरां की प्रार्थना का क्रम तो चलता ही रहा, और उसको यह दृढ़ विश्वास था कि भगवान उसकी माता को अवश्य बचा लेंगे। दूदाजी भी नित्य मीरां के साथ प्रार्थना में सम्मिलित होते, और कृष्णचरण के साथ विकसित होने वाले मीरां के कण्ठ माधुर्य को अपने हृदय में स्थान देते थे । आठवें दिन घोड़े को सरपट दौड़ाता हुआ मीरां का पिता रत्नसिंह वहाँ आ पहुँचा। पत्नी की असाध्य वीमारी का समाचार पाते ही गुजरात में अपने महत्व के काम को छोड़ कर वह तुरन्त वापस आया, और घोड़े पर से उतर सीधा पत्नी की छाँया के पास दौड़ा गया । पत्नी के प्राण केवल पति दर्शन के लिए ही शरीर में अटके हुए थे। यकायक उसने पति को अपने पास खड़े हुए देखा । रोगी की परिचर्या में लगे हुए सब लोग वहाँ से हट गये, और पति-पत्नी की आँखें मिलों । पति-पत्नी जब एकान्त में मिलें, बहुत समय के बाद मिलें, क्षरण क्षरण मृत्यु को पीछे हटाने वाले परिश्रम के अन्त में मिलें, तब नेत्र, मुख, देह और आत्मा परस्पर क्या वार्तालाप करते होंगे, इस बात का ज्ञान तो स्नेहियों को ही होगा। क्षरण, पांच क्षरण, और एक घटिका बीत गयी; बाहर खड़े हुए लोगों की व्यग्रता बढ़ने लगी। इतने में रोगी के खण्ड में से करके रत्नसिंह ने कहा : 'मीरां सबको लेकर अन्दर आओ ।' जल्दी-जल्दी सब लोग अन्दर गये। पुत्रवधू के मुख पर असाधारणतेज देखकर दूदाजी का हृदय वेदना से अभिभूत हो गया। उसके मुख पर स्मित था, जीवन-साफल्य की परम शान्ति थी । असन्तोष की एक भी रेखा दिखाई न पड़ती थी । 'मीरां ! मेरे पास आओ, माता ने मीरा को बुलाया और बालिका मीरां माता के पास आकर खड़ी हो गयी । 'दादाजी को भी बुला ले । उनके पवित्र चरणों का मैं स्पर्श कर लूँ ।' बड़े ही मन्द स्वर में मीरां की माता ने कहा । दाजी के हृदय में स्पन्दन होने लगा । अपने चरणों को उन्होंने कभी भी किसी के स्पर्श का पात्र समझा न था । पुत्र वधू के निकट आकर उन्होंने अपना हाथ उसके मस्तक पर रखा; बहू ने बलपूर्वक उसको आँखों पर लगाया । 'जयमल कहाँ है ?" चुपचाप खड़े हुए अपने भतीजे को चाची ने याद किया । 'यह रहा, चाची !' कहता हुआ जयमल पास जाकर खड़ा हो गया । भक्तराज दूदाजी का पवित्र हाथ पुत्र-वधू के मस्तक पर ही रहा। मीरां की माता ने बलपूर्वक अपने हाथों से जयमल और मीरां के हाथ सहलाये और उनको अपनी ओर खींचा । 'देखना, बेटा ! बहिन का खयाल रखना !' परिस्थिति को पूरी न समझनेवाले जयमल का हृदय वेदना से कम्पित हो उठा । दूर खड़े हुए अकथनीय असहायता का अनुभव करनेवाले अपने पति की ओर देखकर पत्नी ने सहज स्मित किया और धीमे स्वर में कहा : 'ऐसी सौभाग्यदायिनी मृत्यु... देवों को भी दुर्लभ ....' शब्द ओष्ठ पर ही रह गये । मुख पर आया हुआ स्मित जहाँ का तहाँ स्थिर हो गया। पति की ओर लगायी हुई दृष्टि उसी ओर लगी रही। मीरां और जयमल को पकड़े हुए हाथ छूट गये । भक्तराज दूदाजी का हृदय रो उठा । आँखों से अश्रु की धारा बह चली। उनके अवरुद्ध कण्ठ से उद्गार अनिकले : 'मेरी लक्ष्मी जा रही है... बेटा ! बोलो ॐ इत्येकाक्षरं ब्रह्म...' और आगे उनका कण्ठ चला नहीं । मीरां और जयमल ने दादाजी की आज्ञा से श्लोक को पूरा किया : ॐ इत्येकाक्षरं ब्रह्म व्याहरन्मामनुस्मरन् । यः प्रयाति त्यजन्देहं स याति परमां गतिम् ।।